CELEX: 32016D0701
Language: lv
Date: 2016-05-04 00:00:00
Title: Komisijas Īstenošanas lēmums (ES) 2016/701 (2016. gada 4. maijs), ar ko groza Lēmumu 2007/453/EK attiecībā uz Francijas GSE statusu (izziņots ar dokumenta numuru C(2016) 2600) (Dokuments attiecas uz EEZ)

11.5.2016   
            
            
               LV
            
            
               Eiropas Savienības Oficiālais Vēstnesis
            
            
               L 121/22
            
         KOMISIJAS ĪSTENOŠANAS LĒMUMS (ES) 2016/701
   (2016. gada 4. maijs),
   ar ko groza Lēmumu 2007/453/EK attiecībā uz Francijas GSE statusu
   
      
         (izziņots ar dokumenta numuru C(2016) 2600)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), un jo īpaši tās 5. panta 2. punkta trešo daļu,
   tā kā:
   
               (1)
            
            
               Regulā (EK) Nr. 999/2001 ir noteikts, ka dalībvalstis, trešās valstis vai to reģioni (“valstis vai reģioni”) ir jāklasificē pēc to govju sūkļveida encefalopātijas (GSE) statusa kādā no trijām kategorijām: nenozīmīgs GSE risks, kontrolēts GSE risks un nenoteikts GSE risks.
            
         
               (2)
            
            
               Komisijas Lēmuma 2007/453/EK (2) pielikumā valstis vai reģioni ir sagrupēti pēc to GSE statusa.
            
         
               (3)
            
            
               Pasaules Dzīvnieku veselības organizācijai (OIE) ir noteicošā ietekme valstu vai reģionu kategorizēšanā pēc to GSE riska.
            
         
               (4)
            
            
               
                  OIE Ģenerālā asambleja 2015. gada 26. maijā pieņēma Rezolūciju Nr. 21 “Govju sūkļveida encefalopātijas riska statusa atzīšana dalībniecēm valstīm” (3), kurā atzina, ka Francija ir valsts ar nenozīmīgu GSE risku. 2015. gada 4. augustā Lēmums 2007/453/EK tika grozīts ar Komisijas Īstenošanas lēmumu (ES) 2015/1356 (4), lai ES tiesību aktos atspoguļotu Francijas un citu valstu nenozīmīga GSE riska statusu.
            
         
               (5)
            
            
               Francija 2016. gada 24. martā paziņoja Komisijai, pārējām dalībvalstīm un OIE, ka šajā valstī ir konstatēta klasiskā GSE 2011. gada aprīlī dzimušam liellopam.
            
         
               (6)
            
            
               Saskaņā ar OIE Sauszemes dzīvnieku veselības kodeksa (5) 11.4.3. pantu viens no nosacījumiem, lai valstij piešķirtu un saglabātu nenozīmīga GSE riska statusu, ir tāds, ka tad, ja šajā valstī konstatēts autohtons klasiskās GSE gadījums, tiek uzskatīts, ka ikviens dzīvnieks, kuram konstatēts šāds gadījums, ir dzimis pirms vairāk nekā 11 gadiem. Tādēļ pēc Francijas paziņojuma, kurā apstiprināts, ka klasiskā GSE ir konstatēta piecus gadus vecam liellopam, OIE Dzīvnieku slimību zinātniskā komisija apturēja Francijai piešķirtā nenozīmīgā GSE riska statusu, kas atzīts Rezolūcijā Nr. 21, un, sākot ar 2016. gada 25. martu, atjaunoja Francijas iepriekšējo statusu – valsts ar kontrolētu GSE risku.
            
         
               (7)
            
            
               Tāpēc, lai atspoguļotu šo lēmumu, valstu saraksts Lēmuma 2007/453/EK pielikumā būtu jāgroza.
            
         
               (8)
            
            
               Tāpēc Lēmums 2007/453/EK būtu attiecīgi jāgroza.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2007/453/EK pielikumu groza šādi:
   
               1)
            
            
               daļā A. “Valstis vai reģioni ar nenozīmīgu GSE risku” ierakstu “— Francija” svītro;
            
         
               2)
            
            
               daļā B. “Valstis vai reģioni ar kontrolētu GSE risku” pēc “— Spānija” un pirms “— Lietuva” iekļauj ierakstu “— Francija”.
            
         2. pants
   Šis lēmums ir adresēts dalībvalstīm.
   
      Briselē, 2016. gada 4. maijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 147, 31.5.2001., 1. lpp.
   
   
      (2)  Komisijas 2007. gada 29. jūnija Lēmums 2007/453/EK, ar ko nosaka dalībvalstu vai trešo valstu vai to reģionu GSE statusu pēc to GSE riska (OV L 172, 30.6.2007., 84. lpp.).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2015_A_RESO_R21_BSE.pdf
   
      (4)  Komisijas 2015. gada 4. augusta Īstenošanas lēmums (ES) 2015/1356, ar ko groza Lēmumu 2007/453/EK attiecībā uz Čehijas Republikas, Francijas, Kipras, Lihtenšteinas un Šveices GSE statusu (OV L 209, 6.8.2015., 5. lpp.).
   
      (5)  http://www.oie.int/international-standard-setting/terrestrial-code/access-online/